b'\n_START_ARTICLE_\nHomeoboksi\n_START_PARAGRAPH_\nHomeoboksi on DNA-jakso, joka esiintyy selektorigeeneiss\xc3\xa4 ja joka on osallisena anatomisen kehityksen mallien s\xc3\xa4\xc3\xa4nn\xc3\xb6llisyyteen. Se koodaa homeoproteiineja, jotka t\xc3\xa4m\xc3\xa4n s\xc3\xa4\xc3\xa4t\xc3\xa4misen perusteella s\xc3\xa4\xc3\xa4telev\xc3\xa4t useiden muiden geenien toimintaa. Homeoboksi on 180 em\xc3\xa4sparin pituinen sekvenssi DNA:ssa. Sen l\xc3\xb6ysi tutkimuksissaan 1983 Walter Gehring kollegoineen.\n_START_SECTION_\nHomeoboksigeeni\n_START_PARAGRAPH_\nNiin sanottu homeoboksigeeni on geeni, joka sis\xc3\xa4lt\xc3\xa4\xc3\xa4 homeoboksin. Se m\xc3\xa4\xc3\xa4ritt\xc3\xa4\xc3\xa4 kasvien, sienten ja el\xc3\xa4inten elinten p\xc3\xa4\xc3\xa4rakenteen, muun muassa jaokkeet ja raajat. Esimerkiksi banaanik\xc3\xa4rp\xc3\xa4sell\xc3\xa4 on eri ruumiin p\xc3\xa4\xc3\xa4osat m\xc3\xa4\xc3\xa4ritt\xc3\xa4v\xc3\xa4t kahdeksan homeoboksigeenien ryp\xc3\xa4st\xc3\xa4. Yleens\xc3\xa4 mutkikkaammilla eli\xc3\xb6ill\xc3\xa4 on enemm\xc3\xa4n homeoboksigeenej\xc3\xa4 kuin v\xc3\xa4hemm\xc3\xa4n mutkikkailla.'